## Program majstorskog ispita za zanimanje - majstor naočalni optičar

### NN 102/1995 (14.12.1995.), Program majstorskog ispita za zanimanje - majstor naočalni optičar

Temeljem članka 52. stavka 2. Zakona o obrtu ("Narodne novine"
br. 77/93), po prethodno pribavljenom mišljenju Hrvatske obrtničke komore,
ministar gospodarstva donosi:

## PROGRAM

### MAJSTORSKOG ISPITA ZA ZANIMANJE - MAJSTOR NAOČALNI OPTIČAR

I.

Majstorski ispit sastoji se od zajedničkog dijela koji obuhvaća potrebita
znanja neophodna za bavljenje obrtom i poduzetništvom i posebnog dijela
koji se odnosi na svako zanimanje posebno.

II.

Na zajedničkom ispitu, ispitna pitanja formuliraju se iz slijedećih
ispitnih područja:

1. Gospodarstvo i pravni propisi

2. Osnove podučavanja naučnika

III.

Područje gospodarstva obuhvaća slijedeće programske cjeline:

a) Osnovna pitanja osnivanja obrta, naročito analiza tržišta i mjesta,
pravni oblik, veličina obrta;

b) Organizacija obrtničke radionice, naročito priprema rada i odvijanje
posla, upotreba materijala i skladište, oblici racionaliziranja, uprava,
utjecaja automatizacije na organizaciju rada u obrtu ;

c) Organizacija osoblja, popunjavanje radnih mjesta, pitanja rukovođenja
i društvena klima u obrtničkoj radionici;

d) Ekonomski/rentabilni zadaci u obrtničkoj radionici naročito kupnja,
proizvodnja, reparaturne usluge, usluge, trgovačka djelatnost, prodaja,
reklama, servisna služba, međuobrtnička suradnja, naročito zadrugarstvo;

e) Financijsko ekonomska osnovna pitanja, naročito obrtnička financijska
ekonomija i njezine funkcije, financijsko planiranje, platni i kreditni
promet, vrste financiranja, štedno-kreditne zadruge i druge mjere za unapređenje
obrta;

f) Mjere za unapređenje obrta, naročito stručno savjetovanje, poduka
izvan obrtničke radionice i usavršavanje;

g) Knjigovodstvo i bilanca, naročito knjigovodstvo, imovinski pregled,
inventura, procjena kao i račun dobitka i gubitka, vođenje knjiga i centralna
obrada podataka u obrtništvu;

h) Obračun troškova, posebno iskazivanje pojedinačnih troškova, ukupnih
troškova kao i kalkulativnih troškova u kalkulativnoj marži, kalkulativne
šeme, prethodna i naknadna kalkulacija ;

i) Rentabilno iskorištenje knjigovodstva, završnog obračuna i obračuna
troškova, računa karakterističnih vrijednosti, naročito obračuna likvidnosti,
obračuna za pokriće investicija, usporedbe ekonomskih pokazatelja.

IV.

Područje pravnih propisa obuhvaća slijedeće programske cjeline:

- obavljanje obrta (stjecanje uvjeta, otvaranje obrta, poslovanje obrta,
prestanak obrta),

- obrazovanje i osposobljavanje za bavljenje obrtom,

- organiziranost obrta,

- građansko pravo, pravo opomena i prinudnog izvršnog postupka,

- trgovačka društva,

- pravo na rad, naročito pravo na radni ugovor, statut poduzeća, tarifni
pravilnik, radno vrijeme i godišnji odmor, zaštitu na radu i pravni postupak
pred sudom za radne sporove(Zakon o radu),

- pravo na socijalno i privatno osiguranje, naročito pravo na zdravstveno,
penziono, pravo na osiguranje u slučaju nesreće, pravo na osiguranje života,
stvari, osiguranje od odgovornosti, starosnu penziju samostalnih obrtnika,

- pravo na stvaranje imovine,

- porezni sustav

vrste poreza, naročito porez na promet, poslovni porez, porez na dohodak,
porez na dobit, porez na dodanu vrijednost, porez na plaće, porez na imovinu,
nasljedstvo i poklone ;

porezni postupak, naročito termini oporezivanja, postupak za utvrđivanje
vjerodostojnosti porezne prijave, odgoda plaćanja poreza, oslobađanje od
poreza i korištenje pravnih sredstava;

- obrt u privredi i društvu, razvoj, izgradnja i zadaci obrtničke-komore,
gospodarske komore, udruženja cehovske organizacije,

- pravne osnove za stručno obrazovanje,

- bitne odredbe sustava koje se odnose na obrazovanje, zakona o stručnom
obrazovanju i zakona o obrtu, pravni odnosi između učenika i poslodavaca,
ugovor o naukovanju.

V.

Iz područja osnova podučavanja naučnika ispitanik mora pokazati znanje
iz slijedećih područja:

1. Osnovna pitanja stručnog obrazovanja (zadaci i ciljevi ovog obrazovanja,
ravnopravnost šansi, mobilnost i uspon, veza obrazovanja i tržišta), stručne
škole i obrtničke radionice kao mjesta stručnog obrazovanja, zadaci i odgovornost
stručnog učitelja.

2. Planiranje i provođenje obrazovanja (sadržaj obrazovanja, ciljevi
i zadaci, okvirni planovi i programi, ispitni zahtjevi...

Izvedbeni i operativni programi, uvjeti za realizaciju nastave, utvrđivanje
obrazovnog plana obrtničke radionice...

3. Suradnja obrtnička radionica - škola (nastavni postupci, sredstva
i pomagala, metode poučavanja, ocjenjivanje i vrednovanje, timski rad).

4. Mladi u obrazovanju

(potreba i značenje stručnog obrazovanja za mladu generaciju, tipične
razvojne pojave i način ponašanja u mladenačkoj dobi, motivacija kao faktor
napredovanja, grupnopsihološki način ponašanja, utjecaj okoline, socijalno
i praktično ponašanje mladih, odgojne teškoće, psihološka pomoć mladima,
zdravstvena zaštita, zaštita od nesreća na radu.

VI.

Okvirni sadržaji programskih cjelina navedeni u poglavljima III., IV.
i V. osnova su za oblikovanje ispitnih pitanja na majstorskim ispitima.

VII.

Posebni dio ispita obuhvaća praktična i teoretska stručna znanja neophodna
za samostalno obavljanje obrta u određenom zanimanju i to za zanimanja
objavljena u "Popisu vezanih obrta i zanimanja" označena u rubrici
"Šifra, naziv zanimanja i stupanj stručne spreme" brojem 2. (Pravilnik
o vezanim i povlaštenim obrtima "Narodne novine" br. 31 od 9.
svibnja 1995. g).

VIII.

Programske cjeline stručno-teoretskog i praktičnog dijela ispita za
navedena zanimanja obuhvaćaju:

a) praktični dio ispita

b) neophodna stručno teoretska zanimanja za vješto obavljanje poslova
primjerenih obrtu.

IX.

Ispitni sadržaj za majstorski ispit za zanimanje majstor naočalni optičar,
koje je u skladu s Pravilnikom o vezanim i povlaštenim obrtima ("Narodne
novine" br. 31/95) označeno šifrom 32240, je:

MAJSTOR NAOČALNI OPTIČAR

I. Područja rada

- oblikovanje optičkih leća i njihova ugradba prema zahtjevima refrakcijskog
nalaza i liječničkog nalaza,

- izrada sunčanih i zaštitnih naočala,

- popravci naočala.

II. Sadržaji ispita

1. Praktični dio ispita

Na praktičnom dijelu majstorskog ispita, ispitanik izrađuje jedne ili
više naočala prema narudžbi. Praktična izrada sastoji se od:

- utvrđivanje dioptrije, ako nije zadana,

- mjerenja razmaka zjenica,

- izbor okvira,

- ispitivanje neobrađenih stakala za naočale,

- mjerenja, centriranja i podešavanja neobrađenih stakala,

- obrade stakala za naočale,

- učvršćivanja obrađenih stakala u okvire,

- kontrole naočala.

Pri izradi praktičnog dijela ispita, ispitanik se mora pridržavati propisanih
mjera zaštite na radu i zaštite okoliša, te ostalih uvjeta, koje mu odredi
Ispitna komisija.

2. Sadržaji majstorskog ispita, neophodni za vješto obavljenje poslova
primjerenih obrtu.

2.1. Optički matenjali

- obično i optičko staklo, proizvodnja, svojstva i razlike,

- brusna sredstva i brusne ploče, vrste, struktura, svojstva i i upotreba,

- sredstva za poliranje, vrste, svojstva i upotreba,

- kovine slitine u naočalnoj optici, struktura, svojstva i upotreba.

2.2. Naočalna optika

- očna jabučica, oštrina vida, pogreške oka i korekcije,

- leće za korekciju vida, vrste i podjela,

- pogreške leća

- preračunavanje vrijednosti leća za korekciju vida.

2.3. Optička mjerenja

- mjerni instrumenti za mjerenje duljine i njihova upotreba, točnost
mjerenja,

- kutomjeri, mjerenje kutova i točnost mjerenja,

- komparatori, mjerenje visine luka i proračun radijusa , sfernih i
sferotoričnih leća,

- sferometar i njegova funkcija,

- mjerenje dioptrijske vrijednosti i prizmatskog djelovanja leće

- polarimetar i mjerenje napona u staklu,

- refraktometri i refraktometrijska mjerenja,

- mjerenje razmaka zjenica.

2.4. Estetika

- estetika, dizajn, zanat, umjetnost,

- moda i faktori koji utječu na modu,

- naočale kao komunikacijsko sredstvo,

- izbor okvira s obzirom na anatomske karakteristike glave,

- određivanje dimenzija okvira i podešavanje okvira s tehničkim i estetskim
zahtjevima,

- psihološki čimbenici nošenja naočala,

- modni ukrasi i detalji,

- povijesni razvoj upotrebe naočala.

2.5. Tehnologija izrade

- organiziranje procesa rada u radionici za naočalnu optiku,

- planiranje izrade, raspoređivanje poslova, analiza i praćenje operativnog
plana,

- izračunavanje utroška materijala i energije, te kapaciteta izrade,

- načini određivanja i određivanje vremena izrade i radne norme,

- radni postupci u izradi naočala,

- alati, strojevi i uređaji u naočalnoj optici, te njihovo tekuće održavanje,

- radni uvjeti u radionici za naočalnu optiku,

- zaštitne mjere pri radu i zaštita okoliša.

Klasa: 311-01/95-01/523

Urbroj: 526-01-95-17

Zagreb, 27. studenoga 1995.

Ministar

Devor Štern, dipl. ing., v. r.

Ostalo, NN 102/1995-1697